Ericu950/Stoicheia-meter-silver huggingface dataset:
εὑρήσετε γὰρ ταῦτ ὄνθ ἃ ἐγὼ λέγω , καὶ οὐχ ἅ φησιν οὗτος .
ἀλλὰ μὴν πρός γε τὸ τοῖς πολλοῖς συμφέρειν τοὺς νόμους πράους καὶ μετρίους εἶναι τάδε χρὴ σκοπεῖν .
ἔστιν , ὦ ἄνδρες Ἀθηναῖοι , δύ εἴδη περὶ ὧν εἰσιν οἱ νόμοι κατὰ πάσας τὰς πόλεις ·
ὧν τὸ μέν ἐστιν , δι ὧν χρώμεθ ἀλλήλοις καὶ συναλλάττομεν καὶ περὶ τῶν ἰδίων ἃ χρὴ ποιεῖν διωρίσμεθα καὶ ζῶμεν ὅλως τὰ πρὸς ἡμᾶς αὐτούς , τὸ δέ , ὃν τρόπον δεῖ τῷ κοινῷ τῆς πόλεως ἕν ἕκαστον ἡμῶν χρῆσθαι , ἂν πολιτεύεσθαι βούληται καὶ φῇ κήδεσθαι τῆς πόλεως 0 .
ἐκείνους μὲν τοίνυν τοὺς νόμους τοὺς περὶ τῶν ἰδίων ἠπίως κεῖσθαι καὶ φιλανθρώπως ὑπὲρ τῶν πολλῶν ἐστιν ·
τούσδε δὲ τοὺς περὶ τῶν πρὸς τὸ δημόσιον τ οὐναντίον ἰσχυρῶς καὶ χαλεπῶς ἔχειν ὑπὲρ ὑμῶν ἐστιν ·
οὕτω γὰρ ἂν ἥκισθ οἱ πολιτευόμενοι τοὺς πολλοὺς ὑμᾶς ἀδικοῖεν .
ὅταν δὴ τούτῳ τῷ λόγῳ χρῆται , ἐπὶ ταῦτ ἀπαντᾶτε , ὅτι τοὺς νόμους οὐκ ἐκείνους τοὺς ὑπὲρ ὑμῶν πράους ποιεῖ , ἀλλὰ τούσδ οἳ τοῖς πολιτευομένοις φόβον παρέχουσιν .
πολλὰ δ ἄν τις ἔχοι λέγειν , εἰ καθ ἕκαστον ὧν ἐρεῖ δεικνύναι βούλοιτο φενακισμοῦ καὶ παρακρούσεως εἵνεκα ῥηθησόμενα .
ἀλλὰ τὰ μὲν πολλὰ παρήσω , κεφάλαιον δ ὑμῖν ὃ μνημονεύσετ ἐρῶ .
σκοπεῖτ ἐν ἅπασι τοῖς λόγοις , ὁπόσους ἂν λέγῃ , εἴ τι δυνήσεται τοιοῦτον εἰπεῖν δι οὗ διδάξει ὡς ἔστι δίκαιον τὸν τιθέντα νόμον τ αὐτὰ προστάξαι περὶ τῶν παρεληλυθότων καὶ τέλος ἐσχηκότων καὶ περὶ τῶν μελλόντων γενήσεσθαι ·
πάντων γὰρ ὄντων αἰσχρῶν καὶ δεινῶν τῶν γεγραμμένων ἐν τῷ νόμῳ , τοῦτο δεινότατον καὶ μάλιστα παράνομον γέγραπται .
εἰ δὲ μή θ οὗτος μή τ ἄλλος μηδεὶς τοῦτο δυνήσεται δεῖξαι , εἰδέναι χρὴ σαφῶς φενακιζομένους , καὶ λογίζεσθαι πρὸς ὑμᾶς αὐτοὺς ἐκ τίνος ποτ ἐπῆλθε τούτῳ τοιαῦτα νομοθετεῖν .
οὐ προῖκ , ὦ Τιμόκρατες , πόθεν 0 ;
οὐ δ ὀλίγου δεῖ , τοῦτον ἔθηκας τὸν νόμον ·
οὐδεμίαν γὰρ ἂν εἰπεῖν ἔχοις ἄλλην πρόφασιν δι ἣν τοιοῦτον ἐπήρθης εἰσενεγκεῖν νόμον , ἢ τὴν σαυτοῦ θεοῖς ἐχθρὰν αἰσχροκέρδειαν ·
οὔ τε γὰρ συγγενὴς οὔ τ οἰκεῖος οὔ τ ἀναγκαῖος ἦν σοι τούτων οὐδείς .
οὐ δ ἐκεῖν ἂν ἔχοις εἰπεῖν , ὡς ἐλεήσας δεινὰ πάσχοντας ἀνθρώπους εἵλου διὰ ταῦτα βοηθεῖν αὐτοῖς ·
οὔ τε γὰρ τὰ τούτων πολλοστῷ χρόνῳ μόλις ἄκοντας , ἐν τρισὶν ἐξελεγχθέντας δικαστηρίοις , κατατιθέναι , τοῦθ ἡγήσω δεινὰ πάσχειν εἶναι ·
ποιεῖν γάρ ἐστι τοῦτό γε δεινά , καὶ παροξύνειεν μᾶλλον ἄν τινα μισεῖν ἢ προτρέψει ἐλεεῖν 0 ·
οὔ τ ἄλλως πρᾶος καὶ φιλάνθρωπος σύ τις τῶν ἄλλων διαφόρως ὢν ἐλεεῖς αὐτούς 0 ·
οὐ γάρ ἐστι τῆς αὐτῆς ψυχῆς Ἀνδροτίωνα μὲν καὶ Μελάνωπον καὶ Γλαυκέτην ἐλεεῖν , ἃ κλέψαντες εἶχον εἰ καταθήσουσι , τουτωνὶ δὲ τοσούτων ὄντων καὶ τῶν ἄλλων πολιτῶν , ὧν ἐπὶ τὰς οἰκίας ἐβάδιζες σὺ τοὺς ἕνδεκα καὶ τοὺς ἀποδέκτας ἔχων καὶ τοὺς ὑπηρέτας , μηδένα πώποτ ἐλεῆσαι , ἀλλὰ θύρας ἀφαιρεῖν καὶ στρώμαθ ὑποσπᾶν καὶ διάκονον , εἴ τις ἐχρῆτο , ταύτην ἐνεχυράζειν ·
ἃ σὺ πάντ ἐποίεις ἐνιαυτὸν ὅλον μετ Ἀνδροτίωνος .
πολλῷ γὰρ δήπου σχετλιώτερ ἐπάσχεθ ὑμεῖς , καὶ πολὺ μᾶλλον ἂν εἰκότως ἠλέεις τούτους , οἳ δι ὑμᾶς , ὦ κατάρατε , τοὺς λέγοντας οὐ δ ὁτιοῦν εἰσφέροντες παύονται 0 .
καὶ οὐκ ἀπόχρη τοῦτο , ἀλλὰ καὶ διπλᾶ πράττονται , καὶ ταῦθ ὑπὸ σοῦ καὶ Ἀνδροτίωνος , οἳ μίαν εἰσφορὰν οὐδεπώποτ εἰσενηνόχατε .
τηλικοῦτο τοίνυν ἐφρόνησεν οὗτος , ὡς ἄρ οὐ δὲ δίκην τούτων οὐδεμίαν δώσων , ὥστε μόνος δέκα τῶν συναρχόντων ὄντων κοινῇ τὸν λόγον ἐγγράψαι μετ Ἀνδροτίωνος ἐτόλμησεν .
προῖκα γάρ , οὐδὲν ὠφελούμενος , ὑμῖν Τιμοκράτης ἀπεχθάνεται καὶ νόμους εἰσφέρει πᾶσιν ἐναντίους , τὸ τελευταῖον δὲ καὶ αὑτοῦ νόμῳ προτέρῳ , ὃ μὰ τὴν Ἀθηνᾶν οὐ δ ὑμᾶς οἴομαι λανθάνειν 0 .
ὃ τοίνυν ἔμοιγε δοκεῖ μάλιστ ἄξιον ὀργῆς εἶναι , φράσω καὶ οὐκ ἀποτρέψομαι , ὅτι ταῦτ , ὦ ἄνδρες Ἀθηναῖοι , πράττων ἐπ ἀργυρίῳ , καὶ προῃρημένος ὡς ἀληθῶς μισθαρνεῖν , οὐκ εἰς ἃ καὶ συγγνώμην ἀκούσας ἄν τις ἔσχε , ταῦτ ἀναλίσκει .
ὁ πατήρ , ὦ ἄνδρες δικασταί , ὁ τούτου τῷ δημοσίῳ ὀφείλει ·
καὶ οὐκ ὀνειδίζων ἐκείνῳ λέγω , ἀλλ ἀναγκαζόμενος ·
καὶ οὗτος ὁ χρηστὸς περιορᾷ .
καίτοι ὅστις μέλλων κληρονομήσειν τῆς ἀτιμίας , ἂν ἐκεῖνός τι πάθῃ , μὴ οἴεται δεῖν ἐκτεῖσαι , ἀλλὰ κερδαίνειν , ὃν ἐκεῖνος ζῇ χρόνον , ἀξιοῖ τοῦτο τὸ κέρδος , τίνος ἂν ὑμῖν ἀποσχέσθαι δοκεῖ ;
καὶ τὸν μὲν πατέρ οὔ τ ἐλεεῖς οὔ τε δεινά σοι δοκεῖ πάσχειν , εἰ σοῦ λαμβάνοντος καὶ χρηματιζομένου ἀπὸ τῶν εἰσφορῶν ὧν εἰσέπραττες , ἀπὸ τῶν ψηφισμάτων ὧν γράφεις , ἀφ ὧν εἰσφέρεις νόμων , διὰ μικρὸν ἀργύριον μὴ μετέχει τῆς πόλεως , ἑτέρους δ ἐλεῆσαί τινας φῄς ;
ἀλλὰ νὴ Δία τὴν ἀδελφὴν καλῶς διῴκηκεν .
ἀλλ εἰ καὶ μηδὲν ἄλλ ἠδίκει , κατὰ τοῦτ ἄξιός ἐστ ἀπολωλέναι ·
πέπρακε γὰρ αὐτήν , οὐκ ἐκδέδωκεν .
τῶν γὰρ ὑμετέρων ἐχθρῶν ἑνί , Κερκυραίῳ τινὶ τῶν νῦν ἐχόντων τὴν πόλιν , καταλύοντι παρ αὐτῷ , ὅτε δεῦρο πρεσβεύοι , καὶ βουληθέντι λαβεῖν αὐτήν  ἐξ οὗ δὲ τρόπου , παραλείψω  λαβὼν ἀργύριον δέδωκεν ·
καὶ νῦν ἐστιν ἐν Κερκύρᾳ .
ὃς οὖν τὴν μὲν ἀδελφὴν ἐπ ἐξαγωγῇ , φησὶ μὲν ἐκδοῦναι , πέπρακε δὲ τῷ ἔργῳ .
τὸν δ αὑτοῦ πατέρ οὕτω γηροτροφεῖ , κολακεύει δὲ καὶ μισθοῦ γράφει καὶ πολιτεύεται , τοῦτον ὑμεῖς λαβόντες οὐκ ἀποκτενεῖτε ;
δόξετ ἄρ , ὦ ἄνδρες Ἀθηναῖοι , κρίσεις βούλεσθαι καὶ πράγματ ἔχειν , ἀλλ οὐκ ἀπηλλάχθαι τῶν πονηρῶν .
καὶ μὴν ὅτι μὲν προσήκει πάντας κολάζειν τοὺς ἀδικοῦντας , εὖ οἶδ ὅτι πάντες ἄν , εἴ τις ἔροιτο , φήσαιτε 0 ·
ὅσῳ δὲ μάλιστα τοῦτον , ὃς νόμον εἰσενήνοχ ἐπὶ βλάβῃ τοῦ πλήθους , ἐγὼ πειράσομαι διδάξαι .
τῶν μὲν γὰρ κλεπτῶν καὶ λωποδυτῶν καὶ τὰ τοιαῦτα κακουργούντων ἕκαστος πρῶτον μὲν ὡς ἀληθῶς τὸν ἐντυχόντ ἀδικεῖ , καὶ οὐκ ἂν οἷός τ εἴη πάντας ἐκδύειν οὐ δὲ τὰ πάντων ὑφελέσθαι , εἶτα καταισχύνει τὴν αὑτοῦ δόξαν καὶ τὸν βίον μόνον .
εἰ δέ τις εἰσφέρει νόμον ἐξ οὗ τοῖς ὑμᾶς βουλομένοις ἀδικεῖν ἡ πᾶσ ἐξουσία καὶ ἄδεια γενήσεται , οὗτος ὅλην ἀδικεῖ τὴν πόλιν καὶ καταισχύνει πάντας ·
νόμος γὰρ αἰσχρὸς ὅταν κύριος ᾖ , τῆς πόλεως ὄνειδός ἐστι τῆς θεμένης , καὶ βλάπτει πάντας ὅσοι περ ἂν αὐτῷ χρῶνται .
τὸν οὖν καὶ βλάπτειν ὑμᾶς καὶ δόξης ἀναπιμπλάναι φαύλης ἐπιχειροῦντα , τοῦτον οὐ τιμωρήσεσθε λαβόντες ;
καὶ τί φήσετε ;
γνοίη δ ἄν τις οὕτω μάλισθ ἡλίκα πράγματα συσκευάσας γέγραφ αὐτόν , καὶ ταῦθ ὡς ὑπεναντία τῇ καθεστώσῃ πολιτείᾳ , εἰ λογίσαιθ ὅτι πάντες , ὅταν που καταλύοντες τὸν δῆμον πράγμασιν ἐγχειρῶσι νεωτέροις , τοῦτο ποιοῦσι πρῶτον ἁπάντων 0 ·
ἔλυσαν τοὺς πρότερον νόμῳ δι ἁμαρτίαν τινὰ ταύτην ὑπέχοντας τὴν δίκην .
πῶς οὖν οὐκ ἄξιος οὗτος , εἰ δυνατόν , τρίς , οὐχ ἅπαξ ἀπολωλέναι , ὃς εἷς ὢν καὶ οὐ δήπου μέλλων καταλύσειν ὑμᾶς , ἀλλὰ τ οὐναντίον αὐτὸς ἐν ὑμῖν , ἂν τὰ δίκαια καὶ τὰ προσήκοντα ποιῆτε , ἀπολεῖσθαι , ὅμως ἐμιμήσατο τοῦτο τ ἀδίκημα , καὶ διὰ τοῦ νόμου λύειν ἠξίωσεν οὓς δέδεκεν τὰ δικαστήρια , γράψας ἀναιδῶς , εἴ τινι προστετίμηται δεσμοῦ κ ἂν τὸ λοιπόν τινι προστιμήσητε , τοῦτον ἀφεῖσθαι 0 .
καὶ μὴν εἰ αὐτίκα δὴ μάλα κραυγὴν ἀκούσαιτε πρὸς τῷ δικαστηρίῳ , εἶτ εἴποι τις ὡς ἀνέῳκται τὸ δεσμωτήριον , οἱ δὲ δεσμῶται φεύγουσιν , οὐδεὶς οὔ τε γέρων οὔ τ ὀλίγωρος οὕτως ὅστις οὐχὶ βοηθήσειεν ἂν καθ ὅσον δύναται 0 .
εἰ δὲ δή τις εἴποι παρελθὼν ὡς ὁ τούτους ἀφείς ἐστιν οὑτοσί , οὐ δὲ λόγου τυχὼν ἂν εὐθὺς ἀπαχθεὶς θανάτῳ ζημιωθείη .
νῦν τοίνυν ἔχετ , ὦ ἄνδρες Ἀθηναῖοι , τοῦτον , ὃς οὐχὶ λάθρα πεποίηκε τοῦτο , ἀλλὰ φενακίσας καὶ παρακρουσάμενος νόμον τέθηκεν φανερῶς ὃς οὐκ ἀνοίγνυσι τὸ δεσμωτήριον , ἀλλὰ καθαιρεῖ , προσπεριείληφε δὲ καὶ τὰ δικαστήρια .
τίς γὰρ ἢ τούτων ἢ ἐκείνου χρεία , ὅταν οἷς τετίμηται δεσμοῦ λύωνται , κ ἂν τὸ λοιπὸν τιμήσητέ τῳ , μηδὲν ὑμῖν ᾖ πλέον 0 ;
δεῖ τοίνυν ὑμᾶς κ ἀκεῖνο σκοπεῖν , ὅτι πολλοὶ τῶν Ἑλλήνων πολλάκις εἰσὶν ἐψηφισμένοι τοῖς νόμοις χρῆσθαι τοῖς ὑμετέροις , ἐφ ᾧ φιλοτιμεῖσθ ὑμεῖς , εἰκότως 0 ·
ὃ γὰρ εἰπεῖν τινά φασιν ἐν ὑμῖν , ἀληθὲς εἶναί μοι δοκεῖ , ὅτι τοὺς νόμους ἅπαντες ὑπειλήφασιν , ὅσοι σωφρονοῦσι , τρόπους τῆς πόλεως .
χρὴ τοίνυν σπουδάζειν ὅπως ὡς βέλτιστοι δόξουσιν εἶναι , καὶ τοὺς λυμαινομένους καὶ διαστρέφοντας αὐτοὺς κολάζειν , ὡς εἰ καταρρᾳθυμήσετε , τῆς φιλοτιμίας τε ταύτης ἀποστερήσεσθε καὶ κατὰ τῆς πόλεως δόξαν οὐ χρηστὴν ποιήσετε .
καὶ μὴν εἰ Σόλωνα καὶ Δράκοντα δικαίως ἐπαινεῖτε , οὐκ ἂν ἔχοντες εἰπεῖν οὐδετέρου κοινὸν εὐεργέτημ οὐδὲν πλὴν ὅτι συμφέροντας ἔθηκαν καὶ καλῶς ἔχοντας νόμους , δίκαιον δήπου καὶ τοῖς ὑπεναντίως τιθεῖσιν ἐκείνοις ὀργίλως ἔχοντας καὶ κολάζοντας φαίνεσθαι 0 .
οἶδα δὲ Τιμοκράτην , ὅτι τὸν νόμον εἰσενήνοχε τοῦτον οὐχ ἥκισθ ὑπὲρ αὑτοῦ ·
πολλὰ γὰρ ἡγεῖτο πολιτεύεσθαι παρ ὑμῖν ἄξια δεσμοῦ .
βούλομαι τοίνυν ὑμῖν κ ἀκεῖνο διηγήσασθαι , ὅ φασί ποτ εἰπεῖν Σόλωνα κατηγοροῦντα νόμον τινὸς οὐκ ἐπιτήδειον θέντος .
λέγεται γὰρ τοῖς δικασταῖς αὐτὸν εἰπεῖν , ἐπειδὴ τ ἄλλα κατηγόρησεν , ὅτι νόμος ἐστὶν ἁπάσαις , ὡς ἔπος εἰπεῖν , ταῖς πόλεσιν , ἐάν τις τὸ νόμισμα διαφθείρῃ , θάνατον τὴν ζημίαν εἶναι .
ἐπερωτήσας δ εἰ δίκαιος αὐτοῖς καὶ καλῶς ἔχων ὁ νόμος φαίνεται , ἐπειδὴ φῆσαι τοὺς δικαστάς , εἰπεῖν ὅτι αὐτὸς ἡγεῖται ἀργύριον μὲν νόμισμ εἶναι τῶν ἰδίων συναλλαγμάτων εἵνεκα τοῖς ἰδιώταις εὑρημένον , τοὺς δὲ νόμους νόμισμα τῆς πόλεως εἶναι 0 .
δεῖν δὴ τοὺς δικαστὰς πολλῷ μᾶλλον , εἴ τις ὃ τῆς πόλεώς ἐστι νόμισμα , τοῦτο διαφθείρει καὶ παράσημον εἰσφέρει , μισεῖν καὶ κολάζειν , ἢ εἴ τις ἐκεῖν ὃ τῶν ἰδιωτῶν ἐστιν 0 .
προσθεῖναι δὲ τεκμήριον τοῦ καὶ μεῖζον εἶναι τ ἀδίκημα , τὸ τοὺς νόμους διαφθείρειν ἢ τὸ ἀργύριον , ὅτι ἀργυρίῳ μὲν πολλαὶ τῶν πόλεων καὶ φανερῶς πρὸς χαλκὸν καὶ μόλυβδον κεκραμένῳ χρώμεναι σῴζονται καὶ οὐ δ ὁτιοῦν παρὰ τοῦτο πάσχουσιν , νόμοις δὲ πονηροῖς χρώμενοι καὶ διαφθείρεσθαι τοὺς ὄντας ἐῶντες οὐδένες πώποτ ἐσώθησαν 0 .
ταύτῃ μέντοι τῇ κατηγορίᾳ Τιμοκράτης ἔνοχος καθέστηκε νυνί , καὶ δικαίως ἂν ὑφ ὑμῶν τοῦ προσήκοντος τύχοι τιμήματος .
χρὴ μὲν οὖν πᾶσιν ὀργίλως ἔχειν , ὅσοι τιθέασι νόμους αἰσχροὺς καὶ πονηρούς , μάλιστα δὲ τούτοις οἳ τοὺς τοιούτους τῶν νόμων διαφθείρουσι δι ὧν ἔστιν ἢ μικρὰν ἢ μεγάλην εἶναι τὴν πόλιν .
οἵ τε τοὺς ἀδικοῦντας τιμωρούμενοι καὶ ὅσοι τοῖς ἐπιεικέσι τιμάς τινας διδόασιν 0 .
εἰ γὰρ ἅπαντες προθυμηθεῖεν ποιεῖν ἀγαθόν τι τὸ κοινόν , τὰς τιμὰς καὶ τὰς δωρειὰς τὰς ὑπὲρ τούτων ζηλώσαντες , καὶ πάντες ἀποσταῖεν τοῦ κακουργεῖν , τὰς βλάβας καὶ τὰς ζημίας τὰς ἐπὶ τούτοις κειμένας φοβηθέντες , ἔσθ ὅ τι κωλύει τὴν πόλιν μεγίστην εἶναι ;
οὐ τριήρεις ὅσας οὐδεμία πόλις Ἑλληνὶς κέκτηται 0 ;
οὐχ ὁπλίτας 0 ;
οὐχ ἱππέας 0 ;
οὐ προσόδους 0 ;
οὐ τόπους 0 ;
οὐ λιμένας 0 ;
ταῦτα δὲ πάντα τί σῴζει καὶ συνέχει ;
οἱ νόμοι 0 ·
κατὰ γὰρ τούτους οὔσης τῆς πολιτείας ἐστὶ ταῦτα χρήσιμα τῷ κοινῷ .
εἰ δὲ τ οὐναντίον γένοιτο τοῖς χρηστοῖς μὲν μη δ ὁτιοῦν πλέον , τοῖς δ ἀδικοῦσιν ἄδει ὅσην Τιμοκράτης γέγραφεν , πόση ταραχὴ γένοιτ ἂν εἰκότως ;
εὖ γὰρ ἴσθ ὅτι τούτων ὧν διεξῆλθον κτημάτων , οὐ δ εἰ δὶς γένοιθ ὅσα νῦν ἐστιν , οὐ δ ὁτιοῦν ἂν ὄφελος εἴη 0 .
οὗτος τοίνυν ἐν τούτῳ τῷ νόμῳ φαίνεται κακῶς ἐπιχειρῶν ὑμᾶς ποιεῖν δι οὗ τοῖς ἀδικεῖν ἐπιχειροῦσίν εἰσιν αἱ τιμωρίαι .
πάντων οὖν εἵνεκα τῶν εἰρημένων ἄξιον ὀργισθῆναι καὶ κολάσαι καὶ παράδειγμα ποιῆσαι τοῖς ἄλλοις 0 ·
ὡς τὸ πράως ἔχειν τοῖς τοιούτοις , καὶ καταψηφίζεσθαι μέν , ὀλίγου δὲ τιμᾶν , ἐθίζειν καὶ προδιδάσκειν ἔστ ἀδικεῖν ὑμᾶς ὡς πλείστους 0 1 .
πάλαι καθήμενος , ὦ ἄνδρες δικασταί , καὶ κατηγοροῦντος ἀκούων , ὥσπερ ὑμεῖς , Λυκούργου , τὰ μὲν ἄλλα καλῶς αὐτὸν ἡγούμην λέγειν , ἓν δὲ τεθαύμακα ὁρῶν ὑπερδιατεινόμενον , εἰ ἀγνοεῖ τοῦθ ὅτι οὔ τε παρὰ τοὺς ὑφ ἑαυτοῦ λόγους εἰρημένους οὔ τε παρὰ τοὺς ὑπ ἐμοῦ μέλλοντας ῥηθήσεσθαι τὰ τουτουὶ τοῦ ἀγῶνός ἐστιν δίκαι ἰσχυρά , ἀλλ ὡς ἂν ἕκαστος ὑμῶν ἔχῃ πρὸς τὸ δυσχεραίνειν ἢ προσίεσθαι πονηρίαν 0 .
καὶ ἔγωγ ὑπολαμβάνω τὴν μὲν κατηγορίαν καὶ τὸ τῶν λόγων πλῆθος ἔθους ἕνεκα καὶ τῆς ὑμετέρας ἀκροάσεως δεῖν ποιήσασθαι , κεκρίσθαι δὲ τοῦτο τὸ πρᾶγμα πάλαι ὑπὸ τῆς ἑκάστου φύσεως οἴκοθεν , καὶ νυνὶ εἰ μέν εἰσιν ὑμῶν οἱ πλείους οἷοι τοὺς πονηροὺς φιλεῖν καὶ σῴζειν , μάτην ἐρραψῳδηκότας ἡμᾶς ἔσεσθαι , εἰ δ οἷοι μισεῖν , δίκην , ἐὰν θεὸς θέλῃ , τοῦτον δώσειν 0 1 2 .
πολλῶν δὲ λόγων εἰρημένων καὶ πάντων καλῶς , οὐκ ὀκνήσω πρὸς ὑμᾶς εἰπεῖν ἅ γ ἐμοὶ φαίνεται .
ἐμοὶ γὰρ οὐ δ ὁτιοῦν ἐοικέναι δοκεῖ τοῖς ἄλλοις ὁ παρὼν ἀγών .
σκοπεῖτε δ οὑτωσί .
πρὸς ἅπαντ ἔρχονται τὰ δικαστήρια οἱ μὲν δικασταὶ παρὰ τοῦ κατηγόρου καὶ τοῦ φεύγοντος τὸ πρᾶγμα μαθησόμενοι περὶ οὗ δεήσει τὴν ψῆφον ἐνεγκεῖν αὐτούς , οἱ δ ἀντίδικοι μεθ ἑαυτοῦ δείξων ἑκάτερος ὄντα τὰ τῶν νόμων δίκαια 0 .
τὰ δὲ τούτου τοῦ ἀγῶνος πῶς ἔχει ;
οἱ μὲν δικάσοντες ὑμεῖς ἥκετε μᾶλλον ἡμῶν τῶν κατηγόρων εἰδότες καὶ ὀφείλοντα τῷ δημοσίῳ τοῦτον καὶ ἐγγεγραμμένον ἐν ἀκροπόλει καὶ οὐκ ἐξὸν αὐτῷ λέγειν ·
ὥσθ ἕκαστον ὑμῶν κατηγόρου τάξιν ἔχειν καὶ τὸ πρᾶγμ εἰδέναι , μὴ μαθεῖν δεῖσθαι 0 .
ὁ δὲ κρινόμενος τῶν μὲν εἰς σωτηρίαν φερόντων ἀλλ οὐ δ ὁτιοῦν πάρεστιν ἔχων , οὐ τοὺς ὑπὲρ αὐτοῦ τοῦ πράγματος λόγους δικαίους , οὐ τὸν ἑαυτοῦ βίον ἀνθρώπινον , οὐκ ἄλλ οὐ δ ὁτιοῦν ἀγαθόν ·
δι ἃ δ ἂν καὶ μη δ ὁτιοῦν ἀδικῶν τις ἔδεισε , διὰ ταῦθ οὗτος οἴεται σωθήσεσθαι ·
ἐν γὰρ τῇ τῆς πονηρίας ὑπερβολῇ τὴν ἐλπίδα τῆς σωτηρίας ἔχει .
οὕτω δ ἐχόντων τούτων , δοκεῖ μοί τις οὐκ ἂν ἁμαρτεῖν εἰπὼν ὅτι νυνὶ κρίνεται μὲν Ἀριστογείτων , δοκιμάζεσθε δὲ καὶ κινδυνεύεθ ὑμεῖς περὶ δόξης .
εἰ μὲν γὰρ ὀφθήσεσθ ἐπὶ τοῖς οὕτω φανεροῖς καὶ μεγάλοις ἀδικήμασιν ὀργιζόμενοι καὶ τιμωρούμενοι , δόξετε τοῦθ , ὅπερ ἐστέ , δικασταὶ καὶ φύλακες τῶν νόμων εἰσεληλυθέναι 0 ·
εἰ δ ἕτερόν τι περιέσται τούτων , ὃ μηδεὶς μὲν ἂν αὐτὸς πεποιηκέναι φήσειεν , ἐν δὲ ταῖς ψήφοις εὑρεθήσεται , δέδοικα μὴ δόξητέ τισιν τὸν ἀεὶ βουλόμενον εἶναι πονηρὸν τῶν ἐν τῇ πόλει παιδοτριβεῖν .
ἀσθενὴς μὲν γάρ ἐστιν ἅπας ὁ πονηρὸς καθ ἑαυτόν ·
ᾧ δ ἂν ὑμεῖς πρόσθησθε , οὗτος ἰσχυρὸς γίγνεται .
ἔστι δὲ τοῦτο τῷ μὲν λαβόντι παρ ὑμῶν ἐργασία καὶ δυναστεία , ὑμῖν δὲ τοῖς δοῦσιν ὄνειδος 0 .
βουλοίμην δ ἄν , ὦ ἄνδρες Ἀθηναῖοι , πρὸ τοῦ περὶ τῶν ἰδίων ἐμὲ τῶν τουτουὶ λέγειν , σπουδάσαντας ὑμᾶς ἐξετάσαι διὰ βραχέων εἰς ὅσην αἰσχύνην καὶ ἀδοξίαν προῆχε τὴν πόλιν δημοσίᾳ πάντα τὰ τοιαῦτα θηρία , ὧν μέσος καὶ τελευταῖος καὶ πρῶτός ἐστιν οὗτος .
καὶ τὰ μὲν ἄλλ ἐάσω ·
ἀλλ εἰς τὰς ἐκκλησίας ἀναβαίνουσιν , ἐν αἷς ὑμεῖς γνώμης ἀπόδειξιν , οὐ πονηρίας τοῖς λέγουσι προτίθετε , τόλμαν καὶ κραυγὴν καὶ ψευδεῖς αἰτίας καὶ συκοφαντίαν καὶ ἀναισχυντίαν καὶ πάντα τὰ τοιαῦτα συνεσκευασμένοι , ὧν οὐκ ἂν εὕροι τις ἐναντιώτερα τῷ βουλεύεσθαι , νομίζω δ οὐ δ ἂν αἰσχίω .
καὶ τούτοις τοῖς αἰσχροῖς ἁπάντων τῶν τῆς πόλεως καλῶν περίεισι , τῶν νόμων , τῶν προέδρων , τοῦ προγράμματος , τῆς εὐκοσμίας .
εἰ μὲν οὖν ὑμεῖς ταῦτα βούλεσθε καὶ μετὰ τῆς ὑμετέρας γνώμης οὗτοι ταῦτα ποιοῦσιν , ὁδῷ βαδίζει καὶ ἐᾶν δεῖ ·
εἰ δ ἐπανορθώσασθαι ταῦτ ἔτι καὶ νῦν οἴεσθε χρῆναι , καὶ τὰ προειμένα πόρρω καὶ πολὺν ἤδη χρόνον αἰσχρῶς καὶ κακῶς ὑπὸ τούτων διακείμενα βελτίω ποιῆσαι , πάντα τὰ τοιαῦτ ἔθη παριδόντας ὑμᾶς τήμερον ὀρθῶς δεῖ δικάσαι , τὴν τὰ δίκαι ἀγαπῶσαν Εὐνομίαν περὶ πλείστου ποιησαμένους , ἣ πάσας καὶ πόλεις καὶ χώρας σῴζει ·
καὶ τὴν ἀπαραίτητον καὶ σεμνὴν Δίκην , ἣν ὁ τὰς ἁγιωτάτας ἡμῖν τελετὰς καταδείξας Ὀρφεὺς παρὰ τὸν τοῦ Διὸς θρόνον φησὶ καθημένην πάντα τὰ τῶν ἀνθρώπων ἐφορᾶν , εἰς αὑτὸν ἕκαστον νομίσαντα βλέπειν οὕτω ψηφίζεσθαι , φυλαττόμενον καὶ προορώμενον μὴ καταισχῦναι ταύτην , ἧς ἐπώνυμός ἐστιν ὑμῶν ἕκαστος ὁ ἀεὶ δικάζειν λαχών , πάντα τὰ ἐν τῇ πόλει καλὰ καὶ δίκαια καὶ συμφέροντα ταύτην τὴν ἡμέραν παρακαταθήκην ἔνορκον εἰληφὼς παρὰ τῶν νόμων καὶ τῆς πολιτείας καὶ τῆς πατρίδος .
ὡς εἰ μὴ τοῦτον ἕξετε τὸν τρόπον , ἀλλ ἀπὸ τῆς συνήθους εὐηθείας εἰσεληλυθότες καθεδεῖσθε , φοβοῦμαι μὴ τὸ πρᾶγμ εἰς τ οὐναντίον περιστῇ καὶ δοκοῦντες ἡμεῖς Ἀριστογείτονος κατηγορεῖν ὑμῶν κατηγοροῦντες φανῶμεν ·
ὅσῳ γὰρ ἂν μᾶλλον ἡμῶν δειξάντων τὴν τούτου πονηρίαν μηδὲν ὑμεῖς φροντίσητε , τοσούτῳ μείζων ἡ καθ ὑμῶν αἰσχύνη γενήσεται .
καὶ περὶ μὲν τούτων ἱκανά 0 .
πάνυ δ , ὦ ἄνδρες Ἀθηναῖοι , μετὰ πάσης οἰκειότητος ἐρῶ τ ἀληθῆ πρὸς ὑμᾶς .
ἐγὼ γὰρ ἐν ταῖς ἐκκλησίαις ὁρῶν ὑμᾶς κατατάττοντάς με καὶ προχειριζομένους ἐπὶ τὴν τούτου κατηγορίαν , ἠχθόμην καὶ μὰ τὸν Δία καὶ πάντας θεοὺς οὐκ ἐβουλόμην .
οὐ γὰρ ἠγνόουν ὅτι ὁ ποιήσας τι τοιοῦτον παρ ὑμῖν καὶ παθὼν ἀπέρχεται .
εἰ δὲ μὴ τηλικοῦτον ὥστ εὐθὺς αἰσθέσθαι , ἀλλ ἐὰν πολλὰ τοιαῦτα ποιῇ καὶ μὴ παύηται , ταχὺ γνώσεται 0 .
ὅμως δ ἀναγκαῖον ἡγούμην εἶναι πείθεσθαι τοῖς ὑμετέροις βουλήμασιν .
τὰ μὲν οὖν περὶ τῆς ἐνδείξεως καὶ τῶν νόμων δίκαια αὐτόν , ὅπερ πεποίηκεν , Λυκοῦργον ἐρεῖν ἡγούμην , καὶ τοὺς μάρτυρας τῆς πονηρίας τῆς τούτου τοῦτον ἑώρων προσκαλούμενον ·
ἃ δὲ καὶ λογίζεσθαι τοὺς ὑπὲρ πόλεως καὶ νόμων βουλευομένους προσήκει καὶ σκοπεῖσθαι δεῖ , ταῦτα προῃρούμην εἰπεῖν , καὶ νῦν ἐπὶ ταῦτα πορεύσομαι .
δότε δ , ὦ ἄνδρες Ἀθηναῖοι , δότε καὶ συγχωρήσατε μοι πρὸς Διός , ὡς πέφυκα καὶ προῄρημαι , περὶ τούτων διαλεχθῆναι πρὸς ὑμᾶς ·
ἅπας ὁ τῶν ἀνθρώπων βίος , ὦ ἄνδρες Ἀθηναῖοι , κ ἂν μεγάλην πόλιν οἰκῶσι κ ἂν μικράν , φύσει καὶ νόμοις διοικεῖται .
τούτων δ ἡ μὲν φύσις ἐστὶν ἄτακτον καὶ κατ ἄνδρ ἴδιον τοῦ ἔχοντος , οἱ δὲ νόμοι κοινὸν καὶ τεταγμένον καὶ τ αὐτὸ πᾶσιν 0 .
ἡ μὲν οὖν φύσις , ἂν ᾖ πονηρά , πολλάκις φαῦλα βούλεται ·
διόπερ τοὺς τοιούτους ἐξαμαρτάνοντας εὑρήσετε .
οἱ δὲ νόμοι τὸ δίκαιον καὶ τὸ καλὸν καὶ τὸ συμφέρον βούλονται , καὶ τοῦτο ζητοῦσιν , καὶ ἐπειδὰν εὑρεθῇ , κοινὸν τοῦτο πρόσταγμ ἀπεδείχθη , πᾶσιν ἴσον καὶ ὅμοιον , καὶ τοῦτ ἔστι νόμος .
ᾧ πάντας πείθεσθαι προσήκει διὰ πολλά , καὶ μάλισθ ὅτι πᾶς ἐστι νόμος εὕρημα μὲν καὶ δῶρον θεῶν , δόγμα δ ἀνθρώπων φρονίμων , ἐπανόρθωμα δὲ τῶν ἑκουσίων καὶ ἀκουσίων ἁμαρτημάτων , πόλεως δὲ συνθήκη κοινή , καθ ἣν πᾶσι προσήκει ζῆν τοῖς ἐν τῇ πόλει 0 .
ἀλλὰ μὴν ὅτι νῦν Ἀριστογείτων τοῖς μὲν τῆς ἐνδείξεως δικαίοις ἅπασιν ἑάλωκεν , ἕτερος δ οὐ δὲ εἷς ἔστιν ἀνεκτὸς αὐτῷ λόγος , περὶ τούτων ῥᾴδιον διδάξαι 0 .
δυοῖν γὰρ ὄντοιν , ὦ ἄνδρες Ἀθηναῖοι , ὧν ἕνεκα πάντες τίθενται οἱ νόμοι , τοῦ τε μηδένα μηδὲν ὃ μὴ δίκαιόν ἐστι ποιεῖν , καὶ τοῦ τοὺς παραβαίνοντας ταῦτα κολαζομένους βελτίους τοὺς ἄλλους ποιεῖν , ἀμφοτέροις τούτοις οὗτος ἔνοχος ὢν φανήσεται .
ἐπὶ μὲν γὰρ οἷς ἐξ ἀρχῆς παρέβη τοὺς νόμους , τὰ ὀφλήματ αὐτῷ γέγονεν ·
ἐπὶ δ οἷς οὐκ ἐμμένει τούτοις , νῦν ἐπὶ τὴν παρ ὑμῶν ἄγεται τιμωρίαν , ὥστε μηδεμίαν καταλείπεσθαι πρόφασιν δι ἣν ἄν τις αὐτὸν ἀφείη .
οὐ δὲ γὰρ αὖ τοῦτ ἔστιν εἰπεῖν , ὡς ἄρ ἐκ τούτων οὐδὲν ἡ πόλις βλάπτεται .
ἐγὼ γάρ , ὅτι μὲν πάντ ἀπόλλυται τὰ τῆς πόλεως ὀφλήματα , εἰ τὰ τούτου σοφίσματα προσδέξεσθε , καὶ ὅτι , εἰ ἄρα δεῖ τινας ἐκ τῶν ὀφειλόντων ἀφιέναι , τοὺς ἐπιεικεστάτους καὶ βελτίστους καὶ τοὺς ἐπὶ τοῖς ἥκιστα δεινοῖς ὠφληκότας , τούτους ἀφιέναι δεῖ , οὐχὶ τὸν πονηρότατον καὶ πλεῖσθ ἡμαρτηκότα καὶ δικαιότατ ὠφληκότα καὶ ἐπὶ δεινοτάτοις  τί γὰρ ἂν γένοιτο συκοφαντίας καὶ παρανομίας δεινότερον , ἐφ οἷς ἀμφοτέροις οὗτος ὤφληκεν ;
καὶ ὅτι οὐ δ εἰ πᾶσι τοῖς ἄλλοις , οὐχὶ τῷ βιαζομένῳ δήπου συγχωρῆσαι προσήκει  ὕβρις γὰρ δὴ τοῦτό γε  , καὶ πάντα τὰ τοιαῦτ ἐάσω 0 ·
ἀλλ ὅτι καὶ πᾶς ὁ τῆς πόλεως καὶ τῶν νόμων κόσμος , ὦ ἄνδρες Ἀθηναῖοι , συνταράττεται καὶ διαφθείρεται τὸ κατὰ τοῦτον , καὶ τοῦτ οἶμαι σαφῶς ὑμῖν ἐπιδείξειν .
λέξω δ οὔ τε καινὸν οὔ τε περιττὸν οὐδὲν οὔ τ ἴδιον , ἀλλ ὃ πάντες ὑμεῖς ἴσθ ὁμοίως ἐμοί .
εἰ γάρ τις ὑμῶν ἐξετάσαι βούλεται τί ποτ ἐστὶ τὸ αἴτιον καὶ τὸ ποιοῦν τὴν βουλὴν συλλέγεσθαι , τὸν δῆμον εἰς τὴν ἐκκλησίαν ἀναβαίνειν , τὰ δικαστήρια πληροῦσθαι , τὰς ἕνας ἀρχὰς ταῖς νέαις ἑκούσας ὑπεξιέναι , καὶ πάντα δι ὧν ἡ πόλις οἰκεῖται καὶ σῴζεται γίγνεσθαι , τοὺς νόμους εὑρήσει καὶ τὸ τούτοις ἅπαντας πείθεσθαι , ἐπεὶ λυθέντων γε τούτων , καὶ ἑκάστῳ δοθείσης ἐξουσίας ὅ τι βούλεται ποιεῖν , οὐ μόνον ἡ πολιτεία οἴχεται , ἀλλ οὐ δ ὁ βίος ἡμῶν τοῦ τῶν θηρίων οὐδὲν ἂν διενέγκαι .
τί γὰρ ἂν τοῦτον αὐτὸν οἴεσθε ποιεῖν λυθέντων τῶν νόμων , ὃς ὄντων κυρίων τοιοῦτός ἐστιν ;
ἐπειδὴ τοίνυν οἱ νόμοι μετὰ τοὺς θεοὺς ὁμολογοῦνται σῴζειν τὴν πόλιν , δεῖ πάντας ὑμᾶς τὸν αὐτὸν τρόπον ὥσπερ ἂν εἰ καθῆσθ ἐράνου πληρωταί , τὸν μὲν πειθόμενον τούτοις ὡς φέροντα τὴν τῆς σωτηρίας φορὰν πλήρη τῇ πατρίδι τιμᾶν καὶ ἐπαινεῖν , τὸν δ ἀπειθοῦντα κολάζειν 0 .
ἔρανος γάρ ἐστιν πολιτικὸς καὶ κοινὸς πάνθ ὅσα , ταξάντων τῶν νόμων , ἕκαστος ἡμῶν ποιεῖ .
ὃν ὁ λείπων , ὦ ἄνδρες Ἀθηναῖοι , πολλὰ καὶ καλὰ καὶ σεμνὰ καὶ μεγάλ ὑμῶν ἀφαιρεῖται καὶ διαφθείρει τὸ καθ αὑτόν .
ὧν ἓν ἢ δύ ἐρῶ παραδείγματος ἕνεκα , τὰ γνωριμώτατα 0 .
τὸ τὴν βουλὴν τοὺς πεντακοσίους ἀπὸ τῆς τοιαυτησὶ κιγκλίδος τῶν ἀπορρήτων κυρίαν εἶναι , καὶ μὴ τοὺς ἰδιώτας ἐπεισιέναι 0 ·
τὸ τὴν ἐξ Ἀρείου πάγου βουλήν , ὅταν ἐν τῇ βασιλείῳ στοᾷ καθεζομένη περισχοινίσηται , κατὰ πολλὴν ἡσυχίαν ἐφ ἑαυτῆς εἶναι , καὶ ἅπαντας ἐκποδὼν ἀποχωρεῖν 0 ·
τὸ τὰς ἀρχὰς ἁπάσας , ὅσας οἱ λαχόντες ἄρχουσιν ὑμῶν , ἅμα τῷ τὸν ὑπηρέτην εἰπεῖν μετάστητ ἔξω τῶν νόμων κρατεῖν ἐφ οἷς εἰσεπέμφθησαν , καὶ μη δὲ τοὺς ἀσελγεστάτους βιάζεσθαι 0 ·
ἄλλα μυρία 0 .
πάντα γὰρ τὰ σεμνὰ καὶ καλὰ καὶ δι ὧν ἡ πόλις κοσμεῖται καὶ σῴζεται , ἡ σωφροσύνη , ἡ πρὸς τοὺς γονέας καὶ τοὺς πρεσβυτέρους ὑμῶν παρὰ τῶν νέων αἰσχύνη , ἡ εὐταξία , τῇ τῶν νόμων προσθήκῃ τῶν αἰσχρῶν περίεστιν , τῆς ἀναισχυντίας , τῆς θρασύτητος , τῆς ἀναιδείας .
ἰταμὸν γὰρ ἡ πονηρία καὶ τολμηρὸν καὶ πλεονεκτικόν , καὶ τ οὐναντίον ἡ καλοκαγαθία ἡσύχιον καὶ ὀκνηρὸν καὶ βραδὺ καὶ δεινὸν ἐλαττωθῆναι 0 1 .
τοὺς νόμους οὖν δεῖ τηρεῖν καὶ τούτους ἰσχυροὺς ποιεῖν τοὺς ἀεὶ δικάζοντας ὑμῶν ·
μετὰ γὰρ τούτων οἱ χρηστοὶ τῶν πονηρῶν περίεισιν .
εἰ δὲ μή , λέλυται πάντα , ἀνέῳκται , συγκέχυται , τῶν πονηροτάτων καὶ ἀναιδεστάτων ἡ πόλις γίγνεται .
φέρε γὰρ πρὸς θεῶν , εἰ ἕκαστος τῶν ἐν τῇ πόλει τὴν Ἀριστογείτονος τόλμαν καὶ ἀναισχυντίαν λαβών , καὶ διαλογισάμενος ταῦθ ἅπερ οὗτος , ὅτι ἔξεστι καὶ λέγειν καὶ ποιεῖν μέχρι παντὸς ὅ τι ἂν βούληταί τις ἐν δημοκρατίᾳ , ἄνπερ τοῦ ποῖός τις εἶναι δόξει ταῦτα ποιῶν ὀλιγωρήσῃ , καὶ οὐδεὶς ἐπ οὐδενὶ τῶν ἀδικημάτων εὐθὺς αὐτὸν ἀποκτενεῖ 0 ·
εἰ ταῦτα διανοηθεὶς ὁ μὴ λαχὼν τῷ λαχόντι καὶ ὁ μὴ χειροτονηθεὶς τῷ χειροτονηθέντι ἐξ ἴσου ζητοίη εἶναι καὶ τῶν αὐτῶν μετέχειν , καὶ ὅλως μὴ νέος , μὴ πρεσβύτερος τὰ προσήκοντα πράττοι , ἀλλὰ πᾶν τὸ τεταγμένον ἐξελάσας ἕκαστος ἐκ τοῦ βίου , τὴν ἑαυτοῦ βούλησιν νόμον , ἀρχήν , πάνθ ὑπολαμβάνοι ·
εἰ ταῦτα ποιοῖμεν , ἔστι τὴν πόλιν οἰκεῖσθαι ;
τοὺς νόμους κυρίους εἶναι 0 ;
πόσην δ ἂν οἴεσθε βίαν καὶ ὕβριν καὶ παρανομίαν ἐν ἁπάσῃ τῇ πόλει καθ ἑκάστην τὴν ἡμέραν γίγνεσθαι καὶ βλασφημίαν ἀντὶ τῆς νῦν εὐφημίας καὶ τάξεως ;
καὶ τί δεῖ λέγειν ὅτι τοῖς νόμοις ἅπαντα κοσμεῖται καὶ τῷ τούτοις πείθεσθαι ;
ἀλλ ὑμεῖς αὐτοὶ πάντων ἄρτι κληρουμένων Ἀθηναίων , καὶ πάντων εὖ οἶδ ὅτι βουλομένων εἰς τοῦτο λαχεῖν τὸ δικαστήριον , μόνοι δικάζεθ ἡμῖν 0 .
ὅτι ἐλάχετε , εἶτ ἀπεκληρώθητε ·
ταῦτα δ οἱ νόμοι λέγουσιν .
εἶθ ὑμεῖς αὐτοὶ κατὰ τοὺς νόμους εἰσεληλυθότες τὸν παρὰ τοὺς νόμους λέγειν ἢ πράττειν τι βιαζόμενον λαβόντες ἀφήσετε ;
καὶ οὐδεὶς ὑμῶν χολὴν οὐ δ ὀργὴν ἔχων φανήσεται ἐφ οἷς ὁ βδελυρὸς καὶ ἀναιδὴς ἄνθρωπος βιάζεται τοὺς νόμους ;
ὅς , ὦ μιαρώτατε πάντων τῶν ὄντων ἀνθρώπων , κεκλειμένης σου τῆς παρρησίας οὐ κιγκλίσιν οὐ δὲ θύραις , ἃ καὶ παρανοίξειεν ἄν τις , ἀλλὰ τοσούτοις καὶ τηλικούτοις ὀφλήμασιν , καὶ τούτων παρὰ τῇ θεῷ κειμένων , εἰς τὸ ἐντὸς τούτων βιάζει καὶ προσέρχει πρὸς ταῦτ ἀφ ὧν ἀπελαύνουσίν σ οἱ νόμοι ·
ἀπεσχοινισμένος πᾶσι τοῖς ἐν τῇ πόλει δικαίοις , γνώσει δικαστηρίων τριῶν , ἐγγραφῇ θεσμοθετῶν , ἑτέρᾳ πρακτόρων , τῇ τῆς βουλεύσεως , ἣν αὐτὸς διώκεις , γραφῇ , μόνον οὐχ ἁλύσει σιδηρᾷ , ὑποδύει παρὰ ταῦτα καὶ διασπᾷς , καὶ προφάσεις πλάττων καὶ ψευδεῖς αἰτίας συντιθεὶς τὰ κοινὰ δίκαι ἀνατρέψειν οἴει .
καὶ μὴν μέγα καὶ σαφὲς ὑμῖν ἐρῶ παράδειγμα , ὅτι ταῦτ οὐ δὲ καθ ἓν προσήκει παριδεῖν .
εἰ γάρ τις αὐτίκα δὴ μάλ εἴποι ὡς ἐκ τῶν νεωτάτων ἢ τῶν πλουσιωτάτων ἢ τῶν λελῃτουργηκότων ἢ τῶν τοιούτων τι μερῶν ἀφορίσας , τοὺς λέγοντας εἶναι δεῖ , ἀποκτείναιτ ἂν αὐτὸν εὖ οἶδ ὅτι , ὡς καταλύοντα τὸν δῆμον , καὶ δικαίως ἂν τοῦτο ποιήσαιτε .
καὶ μὴν ὅ τι βούλεσθε τούτων ἧττόν ἐστι δεινὸν ἢ εἴ τις ἐξ ὧν οὗτός ἐστι μερῶν εἴποι τοῖς βιαζομένοις ἐξεῖναι λέγειν , ἢ τοῖς ἐκ τοῦ δεσμωτηρίου , ἢ τοῖς ὧν ἀπέκτεινεν ὁ δῆμος τοὺς πατέρας , ἢ τοῖς ἀποδεδοκιμασμένοις ἄρχειν λαχοῦσιν , ἢ τοῖς ὀφείλουσι τῷ δημοσίῳ , ἢ τοῖς καθάπαξ ἀτίμοις , ἢ τοῖς πονηροτάτοις καὶ δοκοῦσι καὶ οὖσι 0 1 2 ·
πάντα γὰρ ταῦθ ὑπάρχει τούτῳ , καὶ πρόσεστι τοῖς οἷος οὗτός ἐστι τὴν φύσιν .
ἐγὼ γάρ , ὦ ἄνδρες Ἀθηναῖοι , νομίζω μὲν αὐτὸν καὶ ἐφ οἷς νυνὶ ποιεῖ δικαίως ἂν ἀποθανεῖν , πολὺ μέντοι μᾶλλον , ἢ οὐδέν γ ἧττον , ἐφ οἷς δῆλός ἐστι ποιήσων , εἰ τὴν παρ ὑμῶν ἐξουσίαν λήψεται καὶ καιρόν 0 ·
ὃ μὴ γένοιτο .
ὃ καὶ θαυμαστόν ἐστιν , εἴ τις ὑμῶν ἀγνοεῖ ὅτι ἐπὶ μὲν καλὸν ἢ χρηστὸν ἢ τῆς πόλεως ἄξιον πρᾶγμ οὐδὲν οὗτός ἐστι χρήσιμος  μὴ γάρ , ὦ Ζεῦ καὶ θεοί , τοσαύτη σπάνις ἀνδρῶν γένοιτο τῇ πόλει ὥστε παρ Ἀριστογείτονος τῶν καλῶν τι ποιήσασθαι  ·
ἐφ ἃ δ ἂν καὶ χρήσαιτό τις τοιούτῳ θηρίῳ , ἀπεύχεσθαι τοῖς θεοῖς μὴ γενέσθαι δεῖ .
εἰ δ ἄρα συμβαίη , μεῖζόν ἐστιν εὐτύχημα τῇ πόλει ἀπορῆσαι τοὺς βουλομένους ἐξαμαρτεῖν δι οὗ τοῦτο ποιήσουσιν , ἢ τοῦτον ἀφειμένον αὐτοῖς ἕτοιμον ὑπάρξαι .
τί γὰρ οὗτος ὀκνήσειεν ἄν , ὦ ἄνδρες Ἀθηναῖοι , τῶν ἀνηκέστων ἢ δεινῶν , ἄνθρωπος μιαρὸς καὶ πατρικῆς ἔχθρας πρὸς τὸν δῆμον ἀνάμεστος ;
τίς δ ἂν ἄλλος μᾶλλον , ὃ μὴ γένοιτο , ἀνατρέψειεν τὴν πόλιν , εἰ λάβοιτ ἐξουσίας ;
οὐχ ὁρᾶθ ὅτι τῆς φύσεως αὐτοῦ καὶ πολιτείας οὐ λογισμὸς οὐ δ αἰδὼς οὐδεμία , ἀλλ ἀπόνοι ἡγεῖται , μᾶλλον δ ὅλον ἔστ ἀπόνοι ἡ τούτου πολιτεία 0 1 ;
ἣ μέγιστον μέν ἐστιν αὐτῷ τῷ ἔχοντι κακόν , δεινὸν δὲ καὶ χαλεπὸν πᾶσι , πόλει δ οὐκ ἀνεκτόν 0 .
ὁ γὰρ ἀπονενοημένος ἅπας ἑαυτὸν μὲν προεῖται καὶ τὴν ἐκ λογισμοῦ σωτηρίαν , ἐκ δὲ τοῦ παραδόξου καὶ παραλόγου , ἐὰν ἄρα σωθῇ , σῴζεται .